# data[].attributes.body
Valitsemani teos on nimeltään Valkoiset varpaat. Se on novellikokoelma seitsemästä eri kirjailijoiden kirjoittamista kauhunovelleista. Teoksen on toimittanut Marko Hautala ja julkaisut Haamu kustannus vuonna 2015

# data[].attributes.body
Suljettu osasto - Virpi Hämeen-Anttila
Vapaapäivä - Essi Kummu
Kuolema saapuu Bodskäriin - Anders Fager
Kehdosta hautaan - Sami Hilvo
Älä yötä pelkää - Satu Grönroos
Komentaja Kalm - Jaakko Yli-Juonikas
Varpaat - Marko Hautala

# data[].attributes.body
Aiheena novellissa on vanhan kirjaston suljettu kirjaosasto, johon liittyy jonkinlainen kirous tai vangittu henki. Osastoa täytyy kunnioittaa ja antaa sen olla rauhassa, mutta uusi kirjastonjohtaja on eri mieltä ja haluaa alkaa uudistamaan paikkoja.
Teemana voisi toimia jonkin historiallisen ja henkien kunnioitus ja rauhaan jättäminen.
Novelli kertoo kirjaston kolmesta työntekijöistä ja uudesta johtajasta. Kaksi työntekijöistä on jo kauan työskennellyt siellä ja tietää suljetun kirjaosaston oudoista tapahtumista ja yrittää estää johtajan muutoksia.
Teoksen kieli ja tyyli on hyvin helppolukuista ja tarinamaista.

# data[].attributes.body
Novelli on erillainen rakkauskertomus Helenasta ja Thomaksesta New Yorkissa. Helenan näkemät kaduilla leijuvat ruumiit ovat suuressa osassa novellia ja antavat novellille arvoituksellisen ja surumielisen tunnelman.
Teemana on ehkäpä se kuinka rakkauskin voi johtaa kuolemaan ja kuinka se repii ihmistä.
Novelli kuvaa välillä Helenan, välillä Thomaksen näkökulmasta tarinan kulkua. Teoksen tyyli on hyvin eroottinen, sen tapahtumia kuvataa välillä yksityiskohtaisesti

# data[].attributes.body
Kertoo sotamiesjoukon saarelle, Bodskärin kalastajakylään, tekemästä sotaharjoituksesta, joka ei päädykkään niin kuin oli suuniteltu. Kylä ei olekaan venäläisten tukikohta, vaan veden syvyyksistä paljastuu jotain aivan muuta ja niin harjoitukselle osoittautuukin tuhoisa päätös.
Keskeistä novellissa on se mitä on valmis tekemään maansa tai muiden puolesta ja pystyykö ampumaan mitä vastaan tulee.
Novelli on hyvin kuvaileva ja tapahtumat etenevät varsinkin alussa hitaasti.
Henkilöinä novellissa on vahvoja, miehekkäitä sotamiehiä, joista kuitenkin paljastuu heikompiakin puolia. Tapahtumat sijoittuvat hyökkäyksen aloitukseen ja sen etenemiseen.
Tyyli ja kieli teoksessa on ronskia varsinkin kun kuvaillaan ampumiskohtauksia.

# data[].attributes.body
Novelli kertoo nuoresta Marianasta, joka on saanut lapsen, Toivon. Mariana löytää uuden työpaikan vanhemman pariskunnan luota maalla kotiapulaisena. Pariskunta vaikuttaa aluksi hyvin herttaiselta, mutta heissä on jotain joka pelottaa Marianaa. Vähitellen pariskunnasta paljastuukin hyvin uskonnollisia puolia ja kuinka he ovat kovin kiinnostuneet Toivosta.
Kertojana novellissa on Mariana, minäkertojana, sillä hän kuvaa omia tunteitaan ja hänen pään sisäisiä ajatuksiaan tarkasti.
Henkilöitä ovat novellissa siis Mariana, Toivo, pariskunta: Ape ja Siri sekä heidän ystävänsä Maija. Mariana päähenkilönä muuttuu paljon tarinan aikana, pariskunta murentaa häntä pala palalta eikä hän osaa seistä itsensä ja Toivon tukena. Pariskunnasta paljastuu uskonnollisen lahkon johtajia, Ape suurena saarnaajana. Ape hallitsee naisia ja saa Marianankin murrettua.
Teemana voisi olla toivo ja sen menetys. Toivo-lapsi tuo toivoa Marianan elämään sekä lapsettoman pariskunnan. Mariana kuitenki vajoaa niin syvälle että toivoa ei oikein enää ole ja hän alistuu saarnaajalle ja jää talon vangiksi.
Motiivina tarinassa voisi toimia Marianan käännytys ja murentamalla hänen alistaminen uskonnolliseen lahkoon.

# data[].attributes.body
Novelli kuvaa sisällissodan punaisten ja valkoisten välistä taistelua valkoisten erään sotilaan näkökulmasta. Minäkertoja kuvaa tapahtumia tarkasti ja selvästi kunnioittaa ryhmänsä johtajaa Kalmia, joka tuntuu olevan keskeinen tarinassa. Juoni novellissa jää hieman toissijaiseksi ykstittäisten tapahtumien tarkalle kuvailulle.
Henkilöt novellissa ovat isänmaallisia ja ylpeitä ja kunnioittavat toisiaan varsinkin komentaja Kalmia.
Kieli ja tyyli novellissa on sota-aikaista ja vanhahtavaa sekä hyvin yksityiskohtaista.

# data[].attributes.body
Aiheena on pariskunta, joka matkaa Espanjan ja Ranskan välillä. Pete on löytänyt itselleen paljon itseään nuoremman naisen Ninan ja he ovat saapuneet majataloon väsyneinä ja uupuneina. Heidän suhteensa on alkanut jo hieman rapistua ja kasvaa erilleen. He tapaavat baarissa miehen, joka haluaa esitellä heille luolamaalauksia maanalaisissa tunneleissa ja he haluavat jännityksen puutteessa käydä niitä käydä katsomassa. Matkalla syvemmälle maan sisään kuitenkin matka muuttuu yhä oudommaksi ja Pete alkaa katua valintaansa.
Novellissa varpaat toistuvat useasti ja niiden varsinkin isovarpaan kuvataan olevan tukipilari kävelemiseen ja niin myös tuki elämän etenemiseen.
Henkilöt ovat vanhempi Pete, joka haluaa miellyttää Ninaa ja haluaa heidän suhteensa jatkuvan. Nina taas on hieman turhamainen nuori ja hieman kokematon. Opaaksi tarjoitunut paikallinen Alex taas on hyvin omituinen ja hänellä tuntuu alusta alkaen olevan taka-ajatuksia.
Kieli ja tyyli on novellissa nykyaikaista ja tarina luo psykologisen jännityksen.

# data[].attributes.body
On futuristinen tarina Naosta Beitok nimisessä suuressa tegnologian kaupungissa. Kaupunkilaisten elämä on aikataulutettu ja hyvin rajoitettua ja valvottua, systeemi pyörittää koko maailman laajuisen kaupungin elämää. Teema teoksessa voisi olla vapaus. Vapaus ei ole kaupungissa mahdollista, mutta silloin myöskään vastuuta ei tarvitse mistään ottaa. Kaupunkilaiset ovat tottuneet vastuuttomuuteen, joten Naokin ehkä pelkää vastuun määrää.
Novelli keskittyy tarkasti kuvaamaan tulevaisuuden kaupungin yksityiskohtia, jonka takia juoni jää hieman olemattomaksi.
Henkilöinä teoksessa on Nao, Obaa, isä ja kaksoset. Nao toimii päähenkilönä, joka opettelee elämää tegnologian kaupungissa. Obaa on jo vanha "ikääntymisikäinen" joka hieman kapinoi systeemiä vastaan ja haluaa tarjota vapautta Naollekin.
Tyyli ja kieli on novellissa hyvin yksityiskohtaista, mutta selkeälukuista.

# data[].attributes.body
Lukukokemuksena kirja oli ihan hyvä, vaikka osasta novellista en pitänytkään. Kirja lupasi lukijalle kauhutarinoita mutta suurin osa novelleista ei minusta kuitenkaan täyttänyt sitä kriteeriä. Esimerkiksi sotaan liittyvissä novelleissa juoni ei edennyt ja kuvailu oli liian tarkkaa, enkä siksi oikein pitänyt niistä. Ne eivät olleet kunnon kauhua vaan niissä tapahtui vain sodalle ominaista raakuutta. Osa novelleista taas kuitenkin onnistui hyytävän rauhallisesti pelottamaan ja luomaan jännitystä.
Novellikokoelmaa en olekkaan ikinä lukenut joten genre oli minulle uutta. Hyvää siinä oli se, että yhdessä kirjassa pääsi lukemaan monta eri tyylistä tarinaa vain yhden sijasta ja mielenkiinto pysyi paremmin yllä kun pituutta ei ollut liikaa.

# data[].attributes.headline
Opettaja: Kiinnostava teosvalinta ja kiva koonti!

# data[].attributes.subject
Opettaja: Kiinnostava teosvalinta ja kiva koonti!

# data[].attributes.body
Olet tehnyt kattavan novellierittelyn ja löydät hienosti erilaisia teemoja! Käsitteitä kannattaa käyttää avaamisen tukena.